Brigitta Zypries
Brigitta (vulgo: Brigitte) Zypries (nata 16 Novembris 1953 Cassalae) est femina rei publicae et sodalis Socialis Democraticae Factionis Germaniae (SPD).

Munus
Postquam maturitatem anno 1972 adepta est, Zypries Giessae iurisprudentiae studebat. Hic et Francum Gualterum Steinmeier, qui postea cum Zypries Administer Foederalis erat, cognovit. Anno 1978 primam, anno 1980 secundam probationem accepit. Ad annum 1985 tum pro universitate Giessensi laboravit et deinde in civica Hassiae cancellaria adiutrix Holger Börner fuit. Ab anno 1988 apud iudicium constitutionis Carolsruhae operam dedit. Anno 1991 denique ad usque 1997 Zypries in civica Saxoniae Inferioris cancellaria operam dedit adiutrix hoc tempore Gerhardi Schröder, qui tum praeses ministrorum huius terrae fuit.

Cursus honorum
Anno 1991, Zypries sodalis SPD facta est. Anno 1997, secretaria civitatis in administerio feminarum Saxoniae Inferioris fuit. Anno 1998, cum Schröder cancellarius foederalis creatus esset, ipsa Administer Foederalis Iustitiae nominata est. Hunc honorem et Angela Merkel cancellaria ab anno 2005 tenuit. Eodem anno et legata Dietae Foederalis Germaniae creata est. Die 28 Octobris 2009, postquam SPD electionem perdidit, Zypries administerium reliquit, sed legata manet. Etiam anno 2013 tertium legata Dietae Foederalis electa est. Deinde consiliatrix iuris fractionis SPD et tum secretaria statalis in ministerio oeconomiae foederali fuit. Die 27 Ianuarii 2017 nova ministra oeconomiae Sigmario Gabriel successit, qui administerium rerum exterarum nunc regit. Electione diei 24 Septembris 2017 non iam candidata ad Dietam foederalem Germaniae fuit.

Nexus externi
 Pagina personalis (Lingua Theodisca)

Notae 

Administri Foederales Iustitiae
Administri Foederales Oeconomiae
Alumni Universitatis Giessensis
Legati Dietae Foederalis Germaniae